Document ID: /roh_data/filtered/fineweb-2-filterrobots_roh.jsonl.gz/51098

Questa stad han renfatschas enturn la «Chasa Flurina» a Lavin procurà per lingias grassas. Entant è enconuschent che la chasa per persunas cun autissem a Lavin serra sias portas.
Sper la «Chasa Flurina» datti en il Grischun be anc quatter gruppas d'abitar per persunas creschidas. Ins quinta che 2% da la populaziun patescha en ina moda u l'autra dad autissem. Cas pli grevs èn dentant bler pli rars. Surtut per quels duvrassi dimoras professiunalas.
Las sfidas en connex cun autissem èn grondas. Ir enturn cun ils pertutgads è fitg grev e perquai datti paucas persunas che pon tgirar ils pazients. Savens dependa il destin da persunas cun autissem da confamigliars che emprovan da bajegiar structuras per els. Il maun public ha realisà ch'i duvrass dapli agid – agescha dentant betg proactiv.